Gałarìe de l'Academia

Łe Gałarìe de l'Academia de Venesia łe ze un muzeo statałe itałian. Łe se cata inte’l Sestier de Dorsoduro ai pìe de’l ponte de l'Academia, in cueło che insin a’l scominsio de’l  XIX sècoło el gera el vasto conpleso formà da ła Cieza de Santa Maria de ła Carità, da’l convento dei Canonici Łateranensi e da ła Scoła Granda de Santa Maria de ła Carità (l'ingreso el ze par el portałe de ‘st’ùltema). Łe ciapa el nome de l’'Accademia di Belle Arti, che ła łe ga verte inte’l  1817 e ła ghe n’a desconpartìo ła sede fin a’l 2004.

Łe rancura ła megio cołesion de arte venesiana e veneta, soratuto łigada ai depinti de’l parìodo che’l va da’l XIV a’l XVIII sècoło: tra i mazori artisti raprezentati A fegura Tintoretto, Giambattista Pittoni, Tiziano, Canaletto Gallerie dell'Accademia], Giorgione, Giovanni Bellini, Vittore Carpaccio, Cima da Conegliano e Veronese. A se ghe conserva anca altre forme d’arte cofà  sculture e desenji, intrà i cuałi el sełebéremo Uomo vitruviano de Leonardo da Vinci (esposto soło in ocazion partegołare).

Łe ze de propietà de’l Ministero par i beni e łe atività culturałe, che da’l 2014 el łe anoveràe intrà i istituti muzeałi dotà de autonomia spesiałe.Cfr. DPCM 29 agosto 2014, n. 171.

miniatura|sinistra|La Tempesta de Giorgione (1507-1508)

miniatura|sinistra|L'Annunciazione, de Giambattista Pittoni (1687-1767)

alt=|miniatura|sinistra|Uomo vitruviano, desenjo deLeonardo da Vinci (1490)

 El conpleso de Santa Maria de ła Carità 
 Cieza e convento 
Costruìi inte’l XII sècoło, cieza e convento i ospitava a partir da’l sècoło drìo na Scoła de Batùi par resévarne  un sostenjo econòmego. Inte’l XV sècoło łe rendite łe ga aumentà grasie a’l sostenjo de’l venesian papa Eugenio IV, parmetendo de renovar e zlargar ultariormente i edifisi.

El conpleso el ga fiorìo anca inte’l  sècoło drìo, tanto da afidarghe ad Andrea Palladio un prozeto asàe anbisiozo par el convento, mai conpletà. L'insendio de’l 1630 el senja invese l’inviada decadensa, culminada inte’l 1744 inte’l croło de’l canpaniel.

Inte’l 1768 l'órdene dei Canonici Łateranensi el ze stà soprimesto e ła cieza ła ze stà serada inte’l 1806.

 Ła Scoła Granda de Santa Maria de ła Carità 
miniatura|sinistra|Ła Presentazione di Maria al Tempio, depinzesta da Tiziano par ła Sała de l'Albergo de ła Scoła.

Ła Scoła de ła Carità fondada inte’l 1260 ła ze stà una de łe prime Scołe Grande (cioè dei Batùi). Ospitada prima inte łe cieza de San Leonardo, cuindi a ła Zueca, za inte’l 1261Terisio Pignatti (a cura de), Le scuole di Venezia, Electa, Milano 1981 ła gaveva ontenjùo spasi in ‘st’altro convento. Cofà łe altre scołe ła gaveva conpiti de mutuo socorso e de carità verso i pòvari, che ła  coltivava anca mediante investimenti ben spesìfegh de łe sume pagàe dai confradełi e da ła Repùblega.

Grasie a łe só richese ła fragia ła ga podesto agiutar a pì repreze i Canonici acuistandone de łe propietà, cofà el teren sora el cuało a partir da’l 1344 ła ga costruìo ła propia sede definitiva. L’entrada ła ze restada tutavia in comun co’l convento, e ła zera ła porta ancora ancùo prezente a sanca de l’ingreso atual e decorada da edicołe gòteghe co i santi protetori de ła scoła. Internamente ła se ga arichìo de un sofito a casetoni inte ła sała capitołare (XV sècoło, conservà) e de numarozi depinti. Infra i pì inportanti do òpare esponeste inte ła cołogasion orizenal (ex Sała de l'Albergo de ła Scoła): ła Presentazione di Maria al Tempio de Tiziano (1538) ed il Trittico della Madonna della Carità de Antonio Vivarini e Giovanni d'Alemagna (1480); łe altre do òpare de ła serie, el Sposalizio della Vergine de Giampietro Silvio e lAnnunciazione de Girolamo Dente, łe se cata invese ancùo inte ła parochial de Mason Vicentino.

Intorno a’l 1760 Bernardino Maccaruzzi e Giorgio Massari i ga aportà modifeghe sia drento che fora, co ł conpleta sostitusion de ła presedente fasada gòtega e ła vertura de’l portal so’l canpo (ła fasada  ła acuizirà l’aspeto atual inte’l 1830). Seben oncora prospera, anca ła Scoła ła ga subìo ła sopresion inte’l 1806.

Storia de łe Gałarìe

miniatura|sinistra|Crasso saccheggia il tempio di Gerusalemme de Giambattista Pittoni (1743)

Fin da ła fondasion (1750) l'Academia ła acuiziva òpare d'arte co finałità didàteghe e de restauro. Co ła cazùa de ła Serenisima (1797) e el tratado de Prezburgo (desenbre 1805), Venesia ła zera entrada inte l’orbita franseze devenjendo una de łe provinse de’l Renjo Itàłego creà da Napołeon. A ze stà in ‘sto parìodo che numarozi decreti i ga portà a ła serada de tuti i pałasi pùbleghi, a ła sopresion de monastieri e conventi, a ła sopresion de suparzó 40 parochie e suparzó 200 edifisi de culto, nonché a ła demołision de tanti altri. I ogeti d’arte che no i gaveva ciapà ła via de ła despersion (racuanti i zera fenìi a’l prinsipal muzeo de’l renjo daspò el Louvre, Brera), i ze stà rancurà a l’Academia, co finałidà esensialmente didàteghe par i studenti d'arte.

Ła sede orizenal de ła rancura ła zera el Fontegheto de ła Farina, ma drioman ła disponibiłità de edifisi pasài a łe autorità daspò łe sopresion ła ga fato optar, inte’l 1807, par el convento dei Canonici Łateranensi, ła cieza e ła Scoła de ła CaritàImpelluso, cit., p. 7.. Ła sistemasion de un conpleso de edifisi cusì vario ła ze stà acołiesta co parplesità da parte dei acadèmeghi, soratuto pa’łe enorme speze che gavarìa conportà el trasferimento e l'adatamento, ma ła desizion governadiva no ła gavea mudà. Cusì zera stà invià fondi (fisi) łaori incargando el catedràtego Giannantonio Selva e l’arlevo Francesco Lazzari: ła cieza ła gera stà spartìa in anbienti, sia in orizontal che in vertical ełiminando tuti i altari e i aredi; el piano infarior el ze stà spartìo in sincue grandi anbienti destinài a ła scoła, mentre in cueło suparior zera stà recavài do grandi sałoni iłuminài da łuminałi e resevà a l’espozision de łe òpare d’arte; zera stà invese muràe łłe orizenarie fenestre gòteghe de ła cieza. Inazonta el convento el gaveva perdesto parte de l’inpianto paładian par consentir ła costrusion de nove ałe  (1834), ła fasada ła ze stà refazesta da’l Lazzari (1830) e l'atrio de ła Scoła l’è stà modifegà.

El primo nucleo de ła cołesion el conprendeva anca i sazi dei arlevi e na rancura de zesi (da cui el nome a’l plural "Gallerie"), e el ze stà esponesto co suceso inte’l 1817Impelluso, cit., p. 9.. Ła rancura ła se gaveva arichìo e depinti repotài da ła Fransa sconfizesta e soratuto dei łasi de grandi cołesionisti Ultariore acuizision łe se ga aveste a’l pasagio de łe Gałarìe a’l Stato (1879) e łe ze sevitàe anca drioman. Ła divizion intrà ła scoła d'arte e el muzeo ła ze stà inviada inte’l 1870 e fenìa soło inte’l 1882. Un primo reórdeno de ła pinacoteca, co l'ełiminasion dei cuadri de l’Otosento, el se ga avùo inte’ll 1895 soto ła diresion de Giulio Cantalamessa: i ezigui ezenpi de scołe non venete i zera stà rancurà e el resto dei depinti ordenà in maniera cronołòzega; i grandi sicli de tełeri i zera stà riunìi inte i do sałoni de ła cieza de ła Carità (Storie di sant'Orsola de’l Carpaccio e i Miracoli della reliquia della vera croce de artisti vari); ła Presentazione di Maria al Tempio de Tiziano ła ze stà infin łogada inte ła Sała de l'Albergo de ła Scoła, a’l fin che ła tornase inte’l contesto orizenal par el cuało ła gera stà ideadaImpelluso, cit., p. 10..

Durando ła prima guera mondiałe i depinti pì inportanti i zera stà refuzià a Firense, tornando ai inisi dei ani vinti  e meténdoghe in  łuze l’ezigensaa dde na reorganizasion. Inte’l 1923 A se ga vołesto recuparar parsialmente l’auła absidada de ła cieza, ełiminando i anbienti destinài ai tełeri cuatrosenteschi, el sofito a capriade e łe fenestre gòteghe; łe Storie di sant'Orsola łe zera stàe spostàe inte ła sała che uncora ancùo ła łe conserva, mentre zera restà soło che el siclo dei Miracoli. Inte l’isteso parìodo lAssunta ła gaveva łasà el muzeo par tornar so l’altar mazor dei Frari. Łe residue òpare otosentesche łe ghe zera stàe dàe a ła Ca' Pesaro, tamentre racuante òpare foreste łe zera stàe ospitàe a ła Gałarìa Franchetti rénte ła Ca' d'OroImpelluso, cit., p. 11..

Durando l’ùltemo ràdego i caołaori venesiani i ze stà protezesti in racuanti depoziti desentrài, tra cui ła rocca di Sassocorvaro. Inte’l 1944-1949 zera stà ezeguìi ultariori łaori de amodernamento drìo i pì resenti prinsipi muzeogràfeghi, predesponendo, soto ła dresion de  Vittorio Moschini, na restruturasion e na zonta de un novo edifisio cołegà a łe sałe otosentesche, òpare de łe cuałe A se ga ocupà Carlo Scarpa. Soło inte’l 1960 tałe intarvento el ga podùo dirse  definitivamente concludesto, co un diradamento de łe òpare, l'ełiminasion dei falsi stòreghe  e na mazor atension ai materiałi doparàImpelluso, cit., p. 12..

Soto ła diresion de Francesco Valcanover, tra el 1961 e el 1967, zera stà azornà i inpianti e i servisi. In pì ze stà resistemada ła cołesion gràfega a l’ùltemo pian, in anbienti postatamete climatizài. In tenpi pì resenti A ze stà verto un novo depozito a l’ùltemo pian de l’edifisio de Palladio, e se ga provedùo a na zenarałe revizion dei ałestimenti. Inte’l parìodo 2001 - 2003 i anbienti de ła Gałarìa i ze stài a’l sentro de un prozeto de iłuminasion e anpliamento de łe aree espozitive. Alguni de ‘st’altri intarventi i ze stà reałizài anca grasie ai fondi de’l Zogo de’l Łoto, in baze a cuanto regołà da ła legge 662/96.

Łe cołesion
Ła cołesion ancùo ła pol èsar spartìa in: òpare da senpre in Santa Maria de ła Carità e inte ła só Scoła, òpare rancuràe durando łe sorpresion, un nùmaro eziguo de łaori dei acadèmeghi cui trasferìi da ła vecia sede, òpare cronpàe postatamente (cofà ła cołesion de zesi de l'abate Farsetti, 1805) e, infin, òpare rivàe tramite łigài. Tra i łigà pì antighi A se recorda  L'Annunciazione de Giambattista Pittoni de'l 1757, esposta da cuando che'l zera devenjùo Presidente de l'Accademia, come da tradision inte ła Sała de łe Adunanse de l'Academia, sede de l'Academia de Venesia, e ancùo esponesta inte ła Sała pitura de l'ała Paładiana co Tintoretto, cuełi de Girolamo Molin (1816), che'l ga frutà pluzore òpare de primitivi venesiani, cueło de Felicita Reiner (1833, formałizada soło inte'l 1850), ch ła ga frutà òpare de Piero della Francesca (San Girolamo e il donatore Girolamo Amadi) e Giovanni Bellini (Madonna col Bambino tra le sante Caterina e Maria Maddalena), e cueła de Girolamo Contarini (1838), che ła conprendeva 180 òpare tra cui ła Madonna degli Alberetti e łe Quattro allegorie senpre de'l Bellini, nonché sìe depinti de Pietro Longhi. Ła cołesion gràfega ła se ga formà da'l 1822 co l'acuisto de ła rancura de Giuseppe Bossi conprendente pì de tremiłe tochi, tra cui el famozo Uomo vitruviano ed ezenpi de scoła łonbarda, łigure, bołonjeze, toscana, romana, franseze, todesca e fiaminga.

Inte l'Otosento l'orientamento prevałente de łe cołesion verso ła pitura veneta el zera considarà łimitadivo e A se ga sercà de inpenjìr ła mancansa de òpare de altre scołe traverso na serie de scanbi co istitusion sìmiłe. In realtà, co el fin didàtego el zera decadùo, tałe divarsità ła ze stà finalmente vista cofà na pecułiarità da vałorizar e raforsar.

A metà de l'Otosento Francesco Giuseppe al gaveva conprà par ła gałarìa òpare cofà el San Giorgio de'l Mantegna, el Ritratto di giovane de Hans Memling, ła Vecchia de Giorgione. Soto ła diresion de Cantalamessa ga entrà ła Madonna col Bambino de Cosmè Tura, ła Sacra conversazione de Palma il Vecchio e do łaori zovaniłi de Giambattista Tiepolo. Ła diresion de Gino Fogolari (da'l 1905) ła ghe ga asicurà a'l muzeo altri fondamentałi caołaori, come ła Tempesta de Giorgione e łaori de Luca Giordano e Bernardo Strozzi. Daspò ła pauza dei confliti mondiałi ła gaveva reciapà l'acuizision de nove òpare: inte'l 1949 Guido Cagnola el gavea donà un cuaderno de spegasi de'l Canaletto, mentre inte i ani setanta zera rivàe òpare de Francesco Guardi e Alessandro Longhi. A l'inisio dei ani otanta Valcanover el gaveva revendegà na trentena de òpare recuparàe da Rodolfo Siviero in Zermania e in altri paezi, che oncora łe se trovava inte i depoziti de palazzo Pitti a Firense: tutavia el ga riusìo a otenjir soło oto depinti, tra i cuałi łaori de Giovanni Antonio Guardi, Canaletto e Sebastiano Ricci.

Inte'l zenaro 2018, in ocazion de'l bisentenario de ła prima vertura pùblega de łe Gałarìe, el Mibact in cołaborasion co Venetian Heritage e el Venice in Peril Fund de Łondra, i ga prezentà łe nove acuizision che łe ndarà ad arichir el patrimonio artìstego de'l muzeo: łe teła rafegrurante "La Speranza" de Giorgio Vasari, el framento de ła "Parabola del banchetto di nozze" de Bernardo Strozzi, l'"Autoritratto come Allegoria dello stupore" de Pietro Bellotti e 18 desenji preparadori de Francesco Hayez par el depinto "La distruzione del tempio di Gerusalemme".

Vasari, zonzesto a Venesia datorno a'l 1541, el ga otenjùo ła comision de alguni depinti detinài a'l sofito de na sała de pałaso Corner. Drioman parò a ła fine de'l Setesento, el sofito el ze stà desfabregà, e i respetivi conparti despersi so'l marcà intarnasionałe. Soło inte'l 1987 el Stato, grasia a l'agiuto de łe soraintendense venesiane el ze riusìo a reacuistar tuti i framneti tra cui "La Speranza" el raprezenta el recuparo de uno dei ùltemi prima che el conpleso el podarà èsar reconposto inte ła só totałità e restituìo da novo a ła sità de Venesia.

Drioman ła teła de Strozzi, un framento de na conpozision ovałe pì anpia che ła raprezenta ła  "Parabola del banchetto di nozze", n'òpara  orizenariamente conservada inte ła cieza de l'Ospeal dei incurabiłi.

Senpre a'l 2017 resałe l'acuisto de l'"Autoritratto" de Pietro Belotti, una de łe òpare pì singołari ed evocative de ła produsion de'l pitor veneto, dove resta ciaro el tentadivo da parte de l'artista de recuparar ła tradision sincuesentesca venesiana.

Infin i spegasi preparadori de Francesco Hayez, protagonista incontenstà de'l romantisizmo itałian, el ze stà seguramente uno dei mazori pitori europèi de l'Otosento.

Òpare prinsipałi

Paolo Veneziano
 Polittico dell'Incoronazione della Vergine con storie di Cristo e di san Francesco, 1350 sirca
Madonna in trono col Bambino e due committenti, prima de'l 1350

Lorenzo Veneziano
 Polittico Lion, 1357
Annunciazione tra i santi Battista, Gregorio, Giacomo e Stefano, 1371
Catarino
 Incoronazione della Vergine, 1375

Jacobello Alberegno
 Polittico dell'Apocalisse, 1360-1390 sirca

Nicolò di Pietro
 Madonna in trono col Bambino e devoti, 1394

Jacobello del Fiore
 Giustizia tra gli arcangeli Michele e Gabriele, 1421
 Madonna delle misercordia tra i santi Giovanni Battista ed Evangelista, 1415/1420

Michele di Matteo
 Polittico, daspò el 1427

Michele Giambono
 Incoronazione della Vergine in Paradiso tra le gerarchie angeliche e i santi, i quattro dottori della chiesa e gli evangelisti, 1447-1448
 San Giacomo Maggiore tra i santi Giovanni Evangelista e il beato Filippo Benizzi, Michele Arcangelo e Luigi da Tolosa, 1450 sirca

Jacopo Bellini
 Madonna col Bambino, daspò el 1448
 Madonna col Bambino benedicente e i cherubini, 1450 sirca

Antonio Vivarini
 Madonna col Bambino benedicente, 1440 sirca
 Matrimonio di santa Monica, daspò el 1430

Antonio Vivarini e Giovanni d'Alemagna
 Trittico della Madonna della Carità, 1450 sirca

Piero della Francesca
 San Girolamo e il donatore Girolamo Amadi, 1440-1450 sirca

Cosmè Tura
 Madonna dello Zodiaco, 1459-1463

Bartolomeo Vivarini
 Polittico di Ca' Morosini, 1464
 Sant'Ambrogio tra i santi Luigi, Pietro, Paolo e Sebastiano, 1477

Andrea Mantegna
 San Giorgio, 1460 sirca

Carlo Crivelli
 Santi Pietro e Paolo, 1490 sirca
 Santi Ansovino e Girolamo, 1490 sirca

Andrea da Murano
 Santi Vincenzo Ferrer e Rocco tra i santi Sebastiano e Pietro martire e la Madonna della Misericordia tra santi, 1478 sirca

Hans Memling
 Ritratto di giovane uomo, 1480 sirca

Alvise Vivarini
 Sacra conversazione, 1480
San Giovanni Battista e San Matteo, daspò el 1480

Giovanni Bellini
 Trittico di San Sebastiano, 1464-1470
 Trittico di San Lorenzo, 1464-1470
 Trittico della Natività, 1464-1470
 Trittico della Madonna, 1464-1470
Madonna col Bambino benedicente, 1475-1479
 Madonna in trono che adora il Bambino dormiente, 1475
 Madonna Contarini, 1475-1480 sirca
 Madonna dai cherubini rossi, 1485 sirca
 Pala di San Giobbe, 1487 sirca
 Madonna degli alberetti, 1487
 Annunciazione, (co ajuti) 1489-90
 Madonna col Bambino tra le sante Caterina e Maria Maddalena, 1490 sirca
 Quattro allegorie, 1490-1500 sirca
 Sacra conversazione Giovanelli, 1504
 Pietà Martinengo, 1505
 Vergine in gloria e santi, 1510-1515 sirca
 Compianto sul Cristo morto, (con ajuti) 1515-1516

Gentile Bellini
 Beato Lorenzo Giustiniani, 1445
 Processione in piazza San Marco, 1496
 Miracolo della Croce caduta nel canale di San Lorenzo, 1500
 Guarigione Miracolosa di Pietro de' Ludovici, 1501?

Jacopo da Motagnana
 Annunciazione, 1494-1497

Giovanni Agostino da Lodi
 Lavanda dei piedi, 1500

Bartolomeo Montagna
 San Pietro benedicente con un devoto, 1505 sirca

Pier Maria Pennacchi
 Morte della Vergine, 1510 sirca

Hieronymus Bosch
 Quattro visioni dell'Aldilà 1500-1503 sirca
 Trittico degli Eremiti 1493 sirca
 Trittico di Santa Liberata 1497 sirca

Vittore Carpaccio
 Storie di sant'Orsola, 1490-1495
 Miracolo della Croce a Rialto, 1496 sirca
 Presentazione di Gesù al Tempio, 1510
 Diecimila martiri del monte Ararat, 1515

Leonardo da Vinci
 Uomo vitruviano, 1490 sirca

Antonello de Saliba
 Annunciata, 1485-1535 sirca

Cima da Conegliano
 Incredulità di san Tommaso col vescovo Magno, 1492
 Madonna dell'Arancio, 1496-1498
 Madonna col Bambino in trono e santi, 1496-1499
 Arcangelo Raffaele con Tobiolo tra i santi Nicolò e Giacomo Maggiore
 Cristo in pietà sostenuto dalla Madonna, Nicodemo e san Giovanni Evangelista con le Marie
 Leone di san Marco tra i santi Giovanni Battista, Giovanni Evangelista, Maria Maddalena e Girolamo, 1506-1508
Lazzaro Bastiani
 Offerta delle reliquie della Santa Croce ai confratelli della scuola di San Giovanni Evangelista,  daspò el 1495

Giovanni Mansueti
 Miracolo della reliquia della Croce in campo San Lio, daspò el 1494
 Guarigione miracolosa della figlia di Benvegnudo , 1502

Benedetto Rusconi
Miracolo della reliquia della Santa Croce, prima de'l 1510

Giorgione
 Vecchia, 1506 circa
 Tempesta, 1507-1508 sirca
 Concerto, 1507 sirca

Sebastiano del Piombo
 I quattro santi, 1508 sirca
Romanino
 Deposizione e santi, 1510

Marco Basaiti
 Vocazione dei figli di Zebedeo, 1510
 Orazione nell'orto con i santi Ludovico da Tolosa, Francesco, Domenico e Marco, 1516

Giovanni Gerolamo Savoldo
 I santi Antonio abate e Paolo eremita, 1520
 Annunciazione, 1540 sirca

Moretto
 Madonna del Carmelo, 1522 sirca

 Giovanni Cariani
 Sacra conversazione con san Giuseppe, santa Lucia e Maddalena, 1514
Jacopo Palma il Vecchio
 Sacra conversazione, 1523-1525
 Assunzione della Vergine, 1513
 I santi Marco, Giorgio e Nicola liberano Venezia dai demoni
Lorenzo Lotto
 Giovane malato o Ritratto di gentiluomo nel suo studio, 1530 sirca

Il Pordenone
 Il Beato Lorenzo Giustiniani tra due canonici e i Santi Ludovico da Tolosa, Francesco, Bernardino e Giovanni Battista, 1532

Paris Bordon
 Consegna dell'anello al Doge, 1534 sirca

Tiziano
 Presentazione di Maria al Tempio, 1534-1538
 San Giovanni Battista, 1540 sirca
Madonna col Bambino, 1560-1565 sirca
 Pietà, 1575-1576

Bonifacio de' Pitati
Madonna dei sartori, 1533
Il ricco Epulone, 1543-1545
Annunciazione e Padre Eterno sopra la piazza San Marco, 1543-1544

Tintoretto
 San Marco libera uno schiavo, 1548
 Trafugamento del corpo di San Marco, 1562
 Ritratto del Procuratore Jacopo Soranzo, 1550 sirca
 La creazione degli animali, 1550-1553
 Tentazione di Adamo ed Eva, 1550-1553 sirca
 Caino uccide Abele, 1550-1553
 San Luigi, San Giorgio e la principessa, 1552
 Santi Andrea e Girolamo, 1553
 Presentazione di Gesù al Tempio, 1554-1555
 Assunzione della Vergine, 1550-1555 circa
 Deposizione di Cristo dalla croce, 1550-1560 sirca
 Madonna dei Tesorieri, 1566
 Ritratto del procuratore Jacopo Soranzo, 1550
 Ritratto del Procuratore Antonio Cappello, 1571?
 Ritratto del doge Alvise Mocenigo, 1570-1577

Giorgio Vasari
Giustizia e Pazienza, 1542

Jacopo Bassano
 Adorazione dei pastori, 1545 circa
 San Girolamo, 1556

Paolo Veronese
 Allegoria della battaglia di Lepanto, 1572-1573
 Cena a Casa di Levi, 1573
 Madonna col Bambino in trono, san Giovannino e santi, 1562-1564
 Sposalizio mistico di santa Caterina d'Alessandria, 1575 sirca
 Venezia riceve l'omaggio di Ercole e Cerere, 1575-1577?
 Annunciazione, 1578
 Crocifissione, 1570-1588
 San Francesco riceve le stigmate, 1581-1582
 San Nicolò riconosciuto vescovo di Mira

Domenico Fetti
 Meditazione, 1618 sirca
 David, 1620 sirca

Johann Liss
 Sacrificio di Isacco, 1625 - 1626
 Abele pianto dai genitori, ante 1628

Bernardo Strozzi
 Convito in casa di Simone, 1635-1640
 Ritratto di procuratore,  1636?

Sebastiano Mazzoni
 Annunciazione, ante 1664

Mattia Preti
 Omero, 1636-1638

Luca Giordano
 Crocifissione di san Pietro, 1659-1660

Francesco Maffei
 Perseo mozza il capo a Medusa , 1660 sirca
 Scena mitologica, 1660 sirca

Fra Galgario
 Ritratto del conte Giovanni Battista Vailetti , 1710 sirca

Sebastiano Ricci
 Diana e Callisto, 1712-1716
 Baccanale in onore di Pan, 1716?
 Il sogno di Esculapio, 1720 sirca

Marco Ricci
 Paesaggio con torrente, monaci e lavandaie, 1715 circa
 Paesaggio con cavalli che si abbeverano, 1720

Giovanni Antonio Pellegrini
 La Pittura, 1730 sirca
 La Scultura, 1730 sirca

Jacopo Amigoni
 Venere e Adone

Rosalba Carriera
 Ritratto di bambina con bussolà, 1725
 Ritratto di giovinetto, 1726-1726
 Ritratto del console francese Le Blond, 1727
 Ritratto del cardinale Melchior de Polignac, 1732
 Autoritratto, 1746 sirca

Giovanni Battista Piazzetta
 Cristo crocifisso tra i due ladroni, 1710 
 Indovina, 1740

Giulia Lama
 Giuditta e Oloferne, 1730-1740

Giambattista Tiepolo
 Ratto di Europa, 1725 circa
 Apollo e Marsia, 1725 sirca
 Castigo dei serpenti, 1730-1740
 San Giuseppe con Gesù Bambino e santi, 1735 circa
 Apparizione della Sacra Famiglia a San Gaetano, 1735-36
 Scoperta della Vera Croce e sant'Elena, 1743 circa
 Trasporto della Santa Casa di Loreto, 1743 sirca

Francesco Zuccarelli
 Caccia al Toro, 1732 sirca
 Ratto di Europa, 1740-1750
 Baccanale, 1740-1750

Giuseppe Zais
 Ruderi di un edificio a volte,  ante 1730
 Rovine aniche con grande arco e colonne, ante 1730
 L'altalena

Pompeo Batoni
 Madonna in trono con Santi e Beati della famiglia Gabrielli di Gubbio, 1736

Canaletto
 Capriccio con rovine e porta Portello a Padova, 1760 circa
 Capriccio con rovine ed edifici classici,
 Prospettiva con portico, 1765

Antonio Visentini
 Veduta prospettica con studiosi di architettura, 1771-1777

Bernardo Bellotto
 Il rio dei Mendicanti e la Scuola di San Marco, 1740 sirca

Michele Marieschi
 Capriccio con edificio gotico e obelisco, postc1741
 Capriccio con arco classico e capre, post 1741

Pietro Longhi
 Lezione di danza, 1740-1750
 Il concertino, 1741
 L'indovino, ante 1750
 Il farmacista, 1752
 La toeletta, 1741 circa
 Il sarto, 1741

Giovanni Antonio Guardi
 Erminia e Vafrino si imbattono in Tancredi ferito, 1750-1755

Gaspare Traversi
 Il ferito, 1752

Giambattista Pittoni
 l’Annunciazione, 1758

Alessandro Longhi
 La famiglia del procuratore Luigi Pisani, 1758 sirca
 La pittura e il merito, 1761
 Ritratto di Carlo Lodli, post 1770

Giandomenico Tiepolo
 Apparizione dei tre angeli ad Abramo, 1773 sirca

Francesco Guardi
 Incendio al deposito degli oli a San Marcuola, 1790
 Bacino di San Marco con San Giorgio e la Giudecca, 1780

Francesco Hayez
 Rinaldo e Armida, 1814

Ippolito Caffi
 Nebbia in Piazza San Marco, 1842

Categoria:Muzei de Venesia

Notasion

Bibliografia




Voxe corełae
 Accademia di Belle Arti de Venesia
 Muzei de Venesia

Altri projeti

Linganbi foresti